Боронғо ҡырғыҙ (йәнәсәй-ҡырғыҙ) теле төрки телдәренең көнсығыш тармағына ҡараған хакас-алтай телдәренә ҡарай. Ҡырғыҙ-ҡыпсаҡ төркөмөнөң боронғо ҡырғыҙ теленән килеп сығыуын иҫбатлаған белгестәр, ассимиляция процесына ярашлы, хәҙерге ҡырғыҙ-ҡыпсаҡ телдәре күршеләш йәшәгән төрки (күбеһенсә ҡыпсаҡ) телдәренән күп кенә һыҙаттарҙы (бигерәк тә лексик һәм грамматик һыҙаттарҙы) үҙ ҡулланылышына ала, тип раҫлай. Шул нигеҙҙә хәҙерге лингвистар ҙа был телдәрҙе ҡыпсаҡ телдәре тип таный.